da de da da da da da da da da da da da da da da da de da da da da nb da nl da da da da nl da da da da da da da da da da da da da da da da it da sv da da da da de en da de en da de da it en en en en nl it en en en en en da en nb en da en da la en da de da da de da sl da da da de da en da da da da da da hu da da da da en de nb da it da pl da fr da nl en de en fr it en es en sv en ja fr en de pt en ru en en en en cs pl en es ru sv fi la fr da fr da da da da da sv da da eo da da nl es da
Mindre murerarbejder og murerreparationer kan udføres af amatører, medens alle større arbejder bør udføres af en fagmand, så de byggetekniske, sikkerhedsmæssige og æstetiske krav kan blive opfyldt. Større arbejder, udført af en amatør, vil næsten altid bære præg af manglende læretid og rutine.
Murerarbejde er tungt, besværligt og sviner meget. Indendørs skal arbejdsområdet derfor afdækkes, en kraftig lærredspresenning er en fornuftig investering.
Mørtelen røres i en murerbalje eller en almindelig spand, som bliver meget ridset af bare en enkelt gangs benyttelse. Som blanderedskab benyttes en omrørespade, en skovl eller en spandeske. Mørtelen kastes på med en pudsske eller en strygeske. Den store murske er beregnet til opmuring med mursten. Til mindre reparationer er det tilstrækkeligt at anskaffe en spandeske og en pudsske. Er huset opført i blankmur, dvs. med synlige mursten, er det nødvendigt at anskaffe fugeskeer i de bredder husets fuger har, f.eks. 8 og 12 mm. Fugeskeer forhandles med spring på 2 mm.
Til afretning af et pudslag bruges en kadeche, kanten af waterpasset eller bare et ret bræt.
Trækkebrættet anvendes til at glatte efter med og til at have mørtel på under arbejdet, så der ikke ustandselig skal hentes mørtel i baljen. Trækkebrættet kan være af stål eller træ. Til at ridse i grovpuds, benyttes et ridsebræt, der kan fremstilles ved at slå 5-6 søm ind i enden af et stykke træ, hvorefter hovederne nippes af. Til endelig udglatning benyttes et rive- eller filsebræt, der blot er et lille træ bræt med et håndtag. ønskes en glattere overflade, benyttes et vådt filsebræt påsat et stykke filt eller kunststof.
Hvidtekosten er uundværlig til afrensning, og murhammeren, hvis der skal afkortes mursten:. Til oprensning af beton er det nødvendigt at have en spidsmejsel og en lille klaphammer, samt en bred fladmejsel.
Når murerredskaberne ikke er i brug opbevares de i en spand eller balje med vand. Herved undgås at mindre mørtelrester tørrer ind og bliver hårde. Det gælder specielt udglatningsværktøjet, hvor selv små korn ridser overfladen.
Når arbejdet er færdigt, aftørres værktøjet med en svamp og eventuelt en stiv kost til alle rester er fjernet. Det vand som er brugt under rengøringen må ikke kastes i kloakken, idet det indeholder en del grovere partikler, der vil forstoppe kloakken. Hæld i stedet for vandet i et gravet hul, hvorfra klumper siden hen kan oprenses.
Det traditionelle byggemateriale er tegl, benyttet til mursten, gulvtegl, ståltegl, tagsten, drænrør m.v. Grundmaterialet er ler der formes og brændes ved temperaturer på omkring 1000ºC. Brændingen, leret og måden materialet er formet på afgør hvordan den færdige sten ser ud. De forskellige teglværkers produkter har hver deres særpræg, hvilket er vigtigt ved partielle udskiftninger.
Den normale mursten måler 228xl08x55 mm, men dimensionerne varierer med flere millimeter. En tommelfingerregel siger at der går tre skifter med tre fuger på 20 cm, fugehøjden er derfor ca. 12 mm.
Der fås også sten i andre formater som % sten, Vl sten og 1/4 sten, der kaldes petringer med gennemsnitsmålet 48x 1O8x55 mm, og mesterpetringer med målet 228x 48x55 mm, altså en på langs flækket sten med plads til en fuge.
Teglsten er et ideelt bygningsmateriale, der også er blevet et særkende for dansk arkitektur. Under brændingen dannes et utal af fine porer, der alle står i forbindelse med overfladen. Porerne tillader fugt at passere gennem stenen således at fugt fra murens varme inderside kan presses ud gennem stenen til den kolde side. En vandring der normalt emder sted hvis der ikke er indlagt en dampspærre. Er der monteret dampspærre vil fugtigheden indendørs derfor stige, og huset ødelægges hvis der ikke sørges for regelmæssig udluftning. Slagregn opsuges kun i ringe grad af poresystemet og forsvinder hurtigt igen. Utætte mure skyldes derfor næsten aldrig dårlige mursten men derimod utætte fuger.
Udover tegl benyttes en række andre produkter hvoraf letbetonblokke og kalksandsten er de vigtigste. De anvendes på samme måde men har ikke teglstenens fugttransporterende egenskaber.
Fremstilles af formalet brændt kalk, sand og vand, altså en form for mørtel. For at få kulørte sten tilsættes farvestoffer.
Ved at benytte syntetisk fremstillede materialer i stedet for sand, fremkommer de hvide synopalsten.
Letbeton fremstilles af cement, brændt kalk, sand og aluminiumspulver. Der kan tilsættes fyldstoffer som f.eks. flyveaske. Under fremstillingsprocessen afbrændes aluminiumspulveret så der dannes en luftfyldt blød, hvidgråblok med gode varmeisolerende egenskaber. Blokkene forhandles i mange størrelser, op til mandshøje elementer, der armeres med jern for at kunne transporteres uden at knække. Letbeton er nemt at forarbejde, men nedbrydes af vejr og vind hvis det ikke overfladebehandles. Til opmuring kan almindelig mørtel benyttes, men det er bedre at benytte en speciel tyndfugemørtel eller et særligt klæbestof.
Gem i Min Samling Opret din egen Samling Send artikel til en ven Feedback
Forrige: Træarbejde - Saven
Næste: Murerarbejde - Mørteler
Klik på den smiley du vil give denne side
Brugernes vurdering 5,0 (2 stemmer)
Siden er blevet set 2.561 gange - Se og skriv kommentarer herunder.
• Træ - har du orm i dit træværk
• Maling - hvor lang skal luven være på en malerulle
• Tag - Inddækninger og skotrender
• Mur - Puds en stålbjælke, der ligger over døren
Lav en flot hjemmeside
Kommentarer og debat mellem læsere
Din e-mail bliver ikke vist på sitet.
Få besked når der kommer en ny kommentar til denne artikel
Modtag nyhedsbrev fra antikabc.dk
Vi elsker jeres billeder ❤
Du er nu logget ind og siden er tilføjet til din Samling
Der er allerede en bruger med det brugernavn.
Beklædning Brugsgenstande Fagudtryk Farver Gamle huse Keramik/glas Latin Malerier Metal Møbler Mønter Naturmateriale Ord/udtryk Personer Pynt Religion Råvarer/materialer Samlerobjekter Smykker Stilarter Våben
hej Kan du oplyse mål på dit gnistfang 1010 ?
Malede man møbler med kalkmaling i 1800 tallet ?
Hej, Jeg ved ikke hvem der kommer med disse råd, men de er af HØJ kvalitet og yderst brugbare. 1000 tak!
Jeg har fået stjålet en ashanti ring, der er to bryster i messsing. Hvad er de værd?
Foreløbig 17.652 artikler (3.354 med billeder) • Annoncer • Kontakt • Cookie- og privatlivspolitik
Copyright © antikabc.dk 2003-2022, Alle rettigheder forbeholdes.
Vi benytter cookies til at gøre din oplevelse af sitet så god som mulig. Ved at fortsætte med at bruge sitet accepterer du cookies.
Prøv en spændende kviz
Fyringer i dele af den offentlige sektor:
Hele den offentlige sektor
Kun ved naturlig afgang
Ansæt nogle flere, den private sektor betaler
Se alle vores afstemninger her...